ඒ අනුව, ජනතාව එක්රැස් නොවී දැනට රැඳී සිටින ස්ථානයේම රැඳී සිටිය යුතුයි.දුර ගමන් නොගොස් නිවසේ රැඳී සිටිමින් දීපාවලී සැමරිය යුතුයි.කෝවිල් හෝ වතු ආශ්‍රිතව ආගමික උත්සව නොපැවැත්විය යුතුයි.වහා ගිනි ඇවිලෙන සුළු ඇල්කොහොල් සහිත සනීපාරක්ෂක දියර භාවිත කර දෑත් සෝදා ආලෝක පහන් දැල්වීම නොකළ යුතුයි.ආගමික කටයුතුවලට පෙර සහ පසු සබන් දමා දෑත් සේදිය යුතුයි.අතට අත දීමෙන් සහ වැළඳගැනීමෙන් තොරව ආයුබෝවන් හෝ වනක්කම් කියමින් සුබ පැතිය යුතුයි.මේ අතර, කොළඹ මෙන්ම පිට පළාත්වල හින්දු බැතිමතුන් සෞඛ්‍ය නිර්දේශවලට මුල්තැන දෙමින් දීපාවලී උත්සවය සමරන ආකාරය අප වාර්තා කරුවන්ගේ කැමරාවල සටහන් වුණා.මේ අතර, අදට යෙදෙන දීපාවලී උත්සවය නිමිත්තෙන් සුබපැතුම් පණිවුඩයක් නිකුත් කරන ජනාධිපති ගෝඨාභය රාජපක්ෂ මහතා පෙන්වා දෙන්නේ, සමස්ත ලෝකම කොවිඩ් වසංගතය නිසා අර්බුද රැසකට මුහුණ දී සිටින මොහොතේ ආගමික වතාවත්වල නිරත වීම හදවත්වලට සැනසිල්ලක් බවයි.එම සැනසීම වෙනුවෙන් මෙරට සහ ලෝකවාසී සියලු හින්දු බැතිමතුන් ඒකාත්මිකව දෙවියන් වෙනුවෙන් කැපවනු ඇතැයි තමා විශ්වාස කරන බවද ජනාධිපතිවරයා නිකුත් කළ නිවේදනයේ සඳහන්.දීපාවලී උත්සවය ලෙසින් හඳුන්වන්නේ කරුණාවේ පහන හෙවත් අධ්‍යාත්මික ප්‍රඥාවේ ආලෝකය ලබාගන්නා දිනයක් බව අග්‍රාමාත්‍ය මහින්ද රාජපක්ෂ මහතා පවසනවා.